LidanRubinov/Halacha-QA huggingface dataset:
שאלה: סעודה רביעית: שבוע טוב וישר כח לאתר המעולה הזה(: יש לי שאלה. האם סעודה רביעית היא חובה? לגברים ולנשים? ואם המשפחה שלי לא כל כך בקטע של סעודה רביעית. יש דרך אולי לגרום לרצות ב"ה. ומה עדיף סעודה שלישית או רביעית? ושבוע טוב(:
תשובה: לך סעודה שלישית היא חובה. סעודה רביעית היא מנהג טוב ולא חובה. יש לה כמה משמעויות - בפשט - אם אינך אוכל סעודה רביעית הרי שסעודת שלישית היתה להנאתך במקום ארוחת ערב ולא לצורך המצווה. לכן כדי שסעודה שלישית תהיה  לשם שמים  אוכלים סעודה רביעית. בסוד - יש מעלה בסעודה רביעית שיש עצם שממנה מגיע תחית המתים שהיא ניזונת רק ממנה (בהסבר שלי:  מאכילה שמגלה שהמצוות שלנו הם לשם שמיים). לענ"ד אין הבדל בין שתי המשמעויות. בהלכה נאמר שלסעודה רביעית צריך לערוך שולחן ומספיק לאכול כזית פת. (גם נכון לסעודה שלישית ויש המצריכים כביצה פת בסעודה שלישית). ניתן גם להקל ולאכול בסעודה רביעית רק מזונות. כמובן שמי שזו בשבילו  אכילה גסה  - עדיף שלא יאכל. בכל מקרה סעודה שלישית היא חובה ואם רוצים ניתן להקטין אותה ואז אין בעיה (לפחות בחורף) לאכול גם סעודה רביעית. בברכת שבוע טוב דוד לוי
שאלה: שפתון לובלו: האם לשפתון של לובלו אדום למניעת יובש בשפתיים יש הכשר? ומה לגבי הכשר לפסח? מראש.
תשובה: אנא עיין:
שאלה: בשר בחלב: שמן שהתשמשתי בו בסיר חלבי ( לא יודע עם בן יומו) בשביל בכנת סופגניות פרווה. לאחר השימוש הוחסן בבקבוק. בטעות נעש שימוש בשמן זה ביחד עם שמן רגיל במחבת בשרי לטיגון שניצלים. מהו דין השניצלים ודין החבת הבשרי? ב
תשובה: וברכת ד  סתם כלים אינם בני יומם, ולכן השמן לא מוגדר חלבי. בברכת התורה והארץ יהודה הלוי עמיחי מכון התורה והארץ
שאלה: ללא נושא: ברצוני לדעת לגבי דפי יצירה הנקראים שרינקי דינקס שמכניסים אותם לתנור. האם זה כשר?
תשובה: כל החומרים הם על בסיס פלסטיק ולכן אין בעיה של כשרות.
שאלה: מצפון: ה אני כרגע לומד במכינה קדם צבאית בקצרין לא עלינו הסגן מנהל של הישיבה שלמדתי בה בתיכון נפטר ממחלת הסרטן אני הלכתי לבקר אותו כמה פעמים כשהיה חולה ואני יודע שהוא סבל וקשה לי עם כך שהוא נפטר, ובאותו היום שהוא נפטר אני נסעתי לבית שלי מהמכינה בגולן לפני שזה קרה. ידעתי את זה רק כשהגעתי לבית (אני גר במרכז וזה היה ביום רביעי שהיה יום גשום וחורפי מאוד. אני ביקשתי מאמא שלי ללכת והיא אמרה שאני לא הולך, לא יודע למה לא התווכחתי איתה על זה הייתי צריך להתווכח איתה שאני יילך לומר לו ללוות אותו בדרכו האחרונה לקבר, כי אני יודע שלו היה איכפת ממני והוא האמין בי ולימד אותי. ועכשיו אני מרגיש רע עם עצמי שלא הלכתי. בכל מקרה מחר אני עולה לגולן לנחם את המשפחה (הוא נקבר בגולן שם המשפחה שלו גם גרה) מה כבוד הרב חושב על העניין אשמח לתשובה,
תשובה: וברכת ד  גם אני שמעתי על המקרה המצער הזה, ושמעתי אודותיו הרבה ספורים מאד מרגשים, כך שדברך מתחברים לכל מה ששמעתי, והצער גדול על פטירת אדם צעיר שיכל להוסיף תורה ודעת. לגביך באופן אישי כדאי לגשת לנחם את המשפחה, ולגבי אמירת לאדם שעזר לך וקירב אותך, נראה שהעיקר הוא לספר את הדברים לאחרים (בני משפחה או חברים) כדי שילמדו ממעשיו הטובים. אין חובה לעשות זאת בבית העלמין, אפילו אם כותבים את המעשים הללו שאתה מספר במכתב, אם תפרט אותם ותתן לבני המשפחה, או תדבר באזכרות שיעשו (בשבעה או שלשים), ותעלה את הצדדים המיוחדים שאתה ראית בנפטר, בכך יהיו שפתיו דבבות בקבר, ואדרבא ישמח הצדיק בכך שדבריו ומעשיו נזכרים. בברכת התורה והארץ יהודה הלוי עמיחי מכון התורה והארץ כפר דרום שבי דרום
שאלה: הרבה פרטים במצוות: רציתי לשאול: למה התורה דורשת מאיתנו לדקדק בכל כך הרבה פרטים הלכתיים? למה לא לדבר על עקרונות, וכל אחד כבר יישם אותם באופן שנוח לו?
תשובה: התורה דורשת מאיתנו לדקדק בהרבה פרטים בהלכה מכמה סיבות. כל סיבה ניתן להרחיב רבות, אך נציג בעז"ה 10 עקרונות: א. אנשים גדולים נמדדים במעשים הקטנים. ככל שהמעשה הוא יותר קטן הדקדוק בו מעיד על גדלות האדם. ב. אם ככה ה  רוצה שנעשה זה הכי נכון וטוב. גם אם אנחנו לא מבינים. ג. עיסוק בפרטים ממקד אותנו כל הזמן להיות יותר טובים. ד. לכל פרט יש סיבה רוחנית, גם אם אנחנו לא מבינים ויודעים אותה. ה. כשאין פרטים מדויקים פעמים רבות גם הכללים עצמם מתבלבלים. ו. טעויות קטנות מובילות לטעויות גדולות. ז. "רצה הקב"ה לזכות את ישראל לפיכך הרבה להם תורה ומצוות" כשאנו מקיימים מצוות, אנו זוכים לשכר אפילו בכל פרט ופרט שאנו מקיימים. ח. כשאוהבים מישהו רוצה לשמח אותו משלמות, ולכן מדקדקים כמה שיותר במעשים שעושים לכבודו. ט. עיסוק בפרטי המצוות גורם לנו חיבור יותר משמעותי אל ה. י. אדם שעוסק בפרטים לא שוכח את ה. כי כל הזמן ה  עומד לנגד עיניו גם בפרטים הכי קטנים של החיים. שנזכה להצליח להקפיד על כל פרטי ההלכה ודרך זה נזכה לדבקות שלימה ב-ה. בהצלחה רבה הלל
שאלה: פעולות בשבת: חבר שלי בצבא והוא סיפר לי שבשבת בצהריים בחר לעשות ריצת אימון כדי להיכנס לכושר, אציין שהוא בחר לעשות זאת על דעת עצמו. ניהלנו על זה דיון, האם יש עם זה בעיה הלכתית. אשמח לדעת, האם מותר לעשות ריצה בשבת? אציין שאחת מהטענות שהועלו זה שאין בעיה לשחק כדורגל בשבת בשביל הכיף (כמובן כדורגל לא על דשא) ולכן גם ריצה בשביל הכיף אין בה שום בעיה.
תשובה: וברכת ד  ריצה לשם תענוג אפשר להקל, אבל ריצת כושר איננה תענוג אלא מטרה חיצונית וזה אסור בשבת. גם ריצה בכיף שאפשר להקל, היינו במקום שלא יבואו ללמוד היתר גמור בנושא. בברכת התורה והארץ יהודה הלוי עמיחי מכון התורה והארץ כפר דרום שבי דרום
שאלה: שינוי שם לשם אלה: אני בחורה צעירה ממשפחה דתית לאומית, יש לי שם שאני מתביישת בו. אני לא אוהבת את השם שלי, ורוצה להחליף אותו לשם אחר. כנראה לשם: "אלה". ההורים שלי לא מתלהבים מהעניין, אבל אמרו לי להתייעץ עם רב, ומה שהוא יגיד נעשה. אשמח לדעת מה הרב חושב על שינוי שם באופן כללי? ומה דעת הרב על השם אלה?
תשובה: יש כאן שתי שאלות שונות: א. שינוי שם. האם מומלץ וטוב לשנות את השם. ב. השם "אלה", האם הוא שם מומלץ וטוב. ננסה לענות על כל שאלה בנפרד. א. שינוי השם: אמנם שמתי לב שבתקופה האחרונה הרבה אנשים משנים את שמותיהם, אך צריך לדעת שלא כל מה שאפנתי הוא נכון. לא כל פעם שמישהו התעורר עם כאב בטן הוא צריך להחליף שם, או שפתאום בא לו לשנות שם   הוא צריך להחליף. שינוי שם בדרך כלל צריך שיבוא מתוך סיבה חשובה ומוצדקת. כגון חולה במצב מסוכן, או אדם שמרגיש ששמו אינו משקף את פנימיותו באופן משמעותי. במקרה שלך (אם הבנתי נכון), הרצון שלך להוסיף שם נובע משום שאת פחות מתחברת לשמך, ולא תמיד נעים לך בו. בהחלט אפשר להבין את התחושה שלך, ויש לכך מקום לגיטימי, כל עוד את מבינה שזה לא משחק אלא החלת משמעות גם לנפש שלך. ונובע מתוך הסכמת הורייך שהרי את עדיין תחת חסותם מהרבה בחינות. במידה ואת שלימה עם הרצון להוסיף שם (וההורים הסכימו), חשוב שתנסי לחשוב על שם שתאהבי אך עם משמעות עמוקה. ב. לגבי השם אלה: ניסיתי לחפש קצת על משמעות השם אלה: ומצאתי מספר הקשרים: 1. סוג עץ ממשפחת האלתיים שכמה ממיניו נפוצים בארץ ישראל. 2. עץ ששימש כמסתור לעבודה זרה (יחזקאל פרק ו, יג): "בהיות חלליהם בתוך גלוליהם סביבות מזבחותיהם אל כל גבעה רמה בכל ראשי ההרים ותחת כל עץ רענן ותחת כל אלה עבתה מקום אשר נתנו שם ריח ניחח לכל גלוליהם:" וכן כתוב (הושע פרק ד, יג): "על ראשי ההרים יזבחו ועל הגבעות יקטרו תחת אלון ולבנה ואלה כי טוב צלה על כן תזנינה בנותיכם וכלותיכם תנאפנה:" 3. אחד משמות אלופי עשיו: (בראשית פרק לו, מא): "אלוף אהליבמה אלוף אלה אלוף פינן:" 4. מלך ישראל שלא הלך בדרך ה  - אלה בן בעשא, מלך על ממלכת ישראל. עלה למלוכה לאחר מות אביו, בעשא מלך ישראל: "בשנת עשרים ושש שנה, לאסא מלך יהודה: מלך אלה בן-בעשא על-ישראל" (מלכים א  ט"ז ח.) מלך שנתיים ונהרג בשעה שהיה שיכור ע"י עבדו זמרי. 5. בנו של כלב בן יפונה נקרא אלה   (דברי הימים א פרק ד, טו): "ובני כלב בן יפנה עירו אלה ונעם". מכל הבדיקות הללו משתמע, שההקשר התנ"כי של השם "אלה" הוא בדרך כלל שם של גברים (אלוף עשיו, מלך ישראל, בנו של כלב), ובאופן כללי ראוי שבת לא תשתמש בשם גברי (אף שהיום יש הרבה בנות שקוראים להן "אלה"). וכן השם "אלה" מובא בהרבה הקשרים שליליים, כעץ מסתור לעבודה זרה, ושמות של אנשים שאינם טובים. מהסיבות הללו, הייתי מציע שתנסי לחשוב על שם אחר, עם משמעות יותר חיובית. אך אם את מאוד אוהבת את השם הזה, ורק אותו, תוכלי לומר שאת קרויה על שם העץ היפה "אלה" שנותן הרבה צל, ומתעלמת מכל המשמעויות השליליות שיש סביבו. בהצלחה רבה הלל
שאלה: מוות: ושבוע טוב, רציתי לשאול שאלה, היה לי חלום ביום שישי בלילה. בחלום היה משהו שאמר לי אם אני זוכר שנישאר לי עד שנתיים לחיות. זה חלום שני. חלום ראשון היה לפני בארך 7 שנים ובחלום בן דוד שלי אומר לי שאסור לו להגיד אבל בגיל 36 אני ימות, ואחרקך באו ולקחו אותו אנשים ראים. ועכשיו זה חלום שני שמזכיר לי שנישאר לי עוד שנתיים אבל לא ראיתי מיזה הכול היה לבן. מה זה יכול להיות? מה אני צריך לעשות? ישמח לתשובה, המון מראש שבוע טוב
תשובה: וברכת ד  תמיד טוב להתחזק בתשובה, תפילה וצדקה שהם מעבירים את רוע הגזרה, כפי שאנו אומרים בתפילות יום הכפורים. על כן כל אדם צריך להתחזק בשלשת הדברים הללו, ועל כך הבטחנו הקב"ה שאם חלילה יש גזרה היא מתבטלת. בברכת התורה והארץ יהודה הלוי עמיחי מכון התורה והארץ כפר דרום שבי דרום
שאלה: בריאות: האם אתם יכולים לתת הנחיה כללית לגבי מוצרי בריאות בכללי? כי לא נראה לי שיש הרבה בכשרויות של המומלצים שלכם חומרי גלם ל: שימורים, בשרים מעובדים ודברי מאפה מהכשרויות: בד"ץ יורה דעה - הרב מחפוד בד"ץ העדה החרדית בד"ץ הרב לנדא בד"ץ מהדרין - הרב רובין דברים ספיצפיים : חלב אגוזי לוז בדץ אנטוורפן, שיבולת שועל מנצסטר, כורכום טרי ועוד תבלינים בית יוסף?
תשובה: שיבולת שועל בלי תוספות - כל הכשר הוא טוב ובתנאי שכתוב עליו "ללא חשש חדש" או YOSHON. תבלינים (פרט לפסח)- אין כל כך בעיות הלכתיות כי כמעט כל התבלינים מיובאים לארץ עם הכשר העדה החרדית. חלב אגוזים- אין לנו ידיעה ברורה.
שאלה: תקנה דרבנו גרשום: רציתי לדעת האם התקנה של החרם של רבינו גרשום לגבי קריאת מכתבים של אחרים, עדיין תקפה היום? רציתי גם לדעת מה הדין במקרה שאני לדוגמא קיבלתי מכתב ממשיהו. האם מותר לי לשתף את המכתב (או האימייל) עם אחרים לפי התקנה? שאלה אחרונה, האם התקנה תקפה לגבי אפליקציות ששולחות תמונות לאחרים (כאילו האם התקנה תקפה לגבי שיתוף מידע עם אחרים באינטרנט או דרך אפליקציות בפלאפון)? גל אלון
תשובה: וברכת ד  התקנה היא לא לעיין בדבר ששייך למישהו אחר, ועל כן זה כולל מכתבים, מיילים, אינטרנט כל דבר שהוא מיועד לאדם מסויים והוא חתום אין לפתוח, ברור שמידע שנמצא ברשת בצורה פתוחה ללא סימנים וקודים הוא כמונח בר"ה גלוי לכל. בברכת התורה והארץ יהודה הלוי עמיחי מכון התורה והארץ כפר דרום שבי דרום
שאלה: חתונה של זוג חד מיני: במשפחתנו המורחבת ישנו זוג חד מיני שמתכוון להנשא בקרוב בטקס כלשהו (עדיין לא יודעים). כמובן שהוריי, אחיי ואחיותי וגם משפחתי שלי נמצאים בדילמה מאוד קשה. מצד אחד הגעה לחתונה כזו הרי היא כהסכמה לסיטואציה הזו. ראיתי תשובה ברשת שאומרת להתחמק בכל תירוץ, אבל ברור שאין אפשרות שכולם לא יגיעו בתירוצים שונים, הרי מדובר בכמה משפחות. מצד שני, ברור לנו גם שאם לא נהיה באירוע וננסה להסביר את הצד שלנו הוא לא יתקבל בהבנה ויפגעו מאיתנו עד כדי מצב שינותק הקשר לחלוטין עם כל שאר המשפחה. מה עושים במצב כזה??
תשובה: וברכת ד  יש להמנע מלהגיע לחתונה, אם אפשר בתרוץ כל שהוא עדיף, אם אין תרוצים ג"כ אין להגיע. משל לאדם שרואה את חברו עובר עבירה ומעודדו. הגמ  אומרת שאם גוי חורש בשביעית אפשר לעודד אותו כיוון שאיננו מחויב בדבר, אבל יהודי שעושה עבירה (ואין כאן חוסר ידיעה או תנוק שנשבה) ברור שאין לעודדו או לסייע בידו. מאידך יש להמשיך לשמור על קשר עם המשפחה, לבוא לביקורים וכדו. בברכת התורה והארץ יהודה הלוי עמיחי מכון התורה והארץ כפר דרום שבי דרום
שאלה: פגם באמונה: כתוב שהכל משמיים והכל נכתב בראש השנה נחתם בכיפור וכו והכל לפרטי פרטים. וגם כתוב יש כח לדיבור ולחשיבה(מה שאדם מאמין התת הכרה שלו גורם בפועל לדברים לקרות במציאות) ויש כח לסגולות ויש כח לעין הרע להזיק ולציפורנים לגרום למעוברת להפיל וכן על זה הדרך. אם נכתב לאישה ללדת ב י באלול ונכתב איזה בי ח ואיזה מיילדת ואיזה שעה וכו, ציפורן יכולה למנוע את כל זה? אז למה נכתב בראש השנה בכלל?? ואם נכתב לאדם להתקבל לעבודה מסויימת ושוב הכל בפרטי פרטים, אם הוא בעל חשיבה שלילית וחוסר אמון בעצמו וביכולותיו זה ימנע ממה שנכתב בראש השנה להתקיים? ואם נכתב לאדם עושר בראש השנה וזה מדוד וקצוב עד לפרוטות הקטנות, צרות עין של אדם יכולה לקחת לו את זה? (כמובן, בהתחשב שהאדם לא התרברב וגרם בכח לעין הרע כלפיו) אישה שנכתב לה להתחתן לדוגמא ב כ באב והיא עשתה סגולה מאוד חזקה שמקרבת זיווג ופתאום הכירה את הזיווג שלה למחרת יכולה להתחתן בתאריך אחר ממה שנקבע לה בראש השנה?? אז מה הפירוש הכל משמים? כמובן, אדם צריך לעשות השתדלות ולא לסמוך על ניסים, אבל אישה שעמדה על ציפורן בלא ידיעתה יכולה למנוע את מה שנגזר בראש השנה?? אדם שיחשוב בצורה שלילית שהוא ייצא אשם במשפט וזה יהיה כ נבואה שמגשימה את עצמה זה יכול לשנות אם נכתב בראש השנה שייצא זכאי?? אז לפי מה מתנהלים העניינים?? אם לנבואות של אדם ולאמונות שלו יש כוחות לשנות את המציאות למה בכלל המציאות נכתבת מלכתחילה?? לא מובן לי, מי מחליט בעולם?? הקב ה?? האמונות שלנו?? החשיבה שלנו?? הסגולות שאנחנו עושים?? התת מודע שלנו?? אני ממש אשמח לקבל תשובה מפורטת שתעשה לי סדר בראש, אני מוטרדת מהעניין הזה 24 שעות ביממה וזה לא מניח לי לרגע, אני מכירה את המשפטים במופלא ממך את תדרוש תמים תהיה עם השם אלוקיך" "אילו ידעתי הייתיו אבל בכל זאת אני מבקשת בכל לשון, שתעזרו לי להיפתר מהשאלות המסתכלות האלו שלא מניחות לי
תשובה: וברכת ד  ראיתי את דברייך ומתוכם ניכר שלא למדת את הנושא בצורה שיטתית, אלא שמעת הרצאות שיעורים דברי תורה מקומיים, והכל התחבר לך ל"סלט" אחד גדול ויש בו הרבה מידע מהרבה מקומות, אבל איננו מסודר. הנושא שאת דנה עליו ידיעת השם ומעשה אדם, זו שאלה שנמצאת בתלמוד, ברמב"ם והבהלכה. כמו כן יש עוד מדרשים ודברי קבלה. תחלה יש ללמוד את הנושא מתוך דברי הגמ  והרמב"ם (הל  יסודי התורה, הל  דעות והל  תשובה פ"ח). לאחר יש לבדוק את הדברים שנפסקו להלכה בשו"ע. (למשל נושא הצפורנים לא הוזכר ברמב"ם ובשו"ע, זו דרשה בתלמוד שלא נקבעה בהלכה היהודית, אלא למי שמבין בתורת הסוד). על כן עצתי לך ללמוד את כל הנושא בצורה מסודרת אם אפשר עם רב ת"ח שיודע את כל המקורות שהזכרנו ויכול להסביר לך את דברי ההלכה. לאמר מכן אם תרצי תלמדי גם את הדברים שאינם הלכתיים. בהצלחה בברכת התורה והארץ יהודה הלוי עמיחי מכון התורה והארץ כפר דרום שבי דרום
שאלה: נדרים: לכבוד הרב. נדרתי נדר ואני לא זוכר את נוסחו המדוייק (אני כמעט בטוח שזה היה שאני נודר בשביל שיהיה כך וכך) זה היה נדר שאסרתי על עצמי משהו מה גם שהנדר נאמר בשעת צרה ובחוסר אונים. כעת אני רוצה להתירו משום שהוא קשה עליי. רציתי לדעת אם אני יכול להתיר אותו ואיך אני יכול להתיר אותו (ז"א יש אפשרות בלי שיהיו המתירים תלמידי חכמים אלא שיהיו שלשה הדיוטות)?
תשובה: כללית כדאי לא לנדור נדרים, גם בשעת צרה, וכך נפסק בשולחן ערוך: "אל תהי רגיל בנדרים. כל הנודר, אף ע"פ שמקיימו, נקרא רשע ונקרא חוטא". (שולחן ערוך יורה דעה הלכות נדרים סימן רג, א) עם זאת, מכיוון שנדרת, בוודאי שראוי וצריך להתירו ובפרט שאינך זוכר בדיוק את הנדר. אתה יכול לקחת גם שלושה הדיוטות (אם כי, רצוי לכתחילה שאחד מהם יהיה תלמיד חכם), ותאמר בפניהם שנדרת נדר ואתה מבקש להתירו, והם יאמרו לך את הנוסח שנאמר בהתרת נדרים בערב ראש השנה: "הכל מותרים לך וכו."
שאלה: מסעדה בשרית: ברצוני לשאול, האם ניתן לסמוך על מסעדה בשרית בשם הפינה הטעימה באזור תעשיה באשדוד עם כשרות רגילה,
תשובה: אין אנו ממליצים לאכול בבתי עסק עם כשרות רגילה.
שאלה: שמירת נגיעה: שאלתי הרבה אנשים את השאלה הזו, אבל אף אחד עדיין לא ענה לי באמת. - מה הקטע של שמירת נגיעה? מה זה אומר בכלל כל הנושא הזה של שמירת נגיעה? מותר לגעת באבא וסבא, מה עם אחים? אח של אמא אבא? אשמח אם תפרטו כמה שיותר בתשובה, ושלא תפנו אותי למקומות אחרים, אלא שתכתבו לי את כל התשובה. בקשה קצת מוגזמת אבל אשמח אם זה יקרה.! אשריכם שאתם עוזרים לכ"כ הרבה אנשים!! תזכו למצוות!!
תשובה: וברכת ד  אפשר לגעת באב או אם, אחים אפשר ובלבד שלא יהיה בקביעות ובצורה יוצאת דופן. דודים לא. בברכת התורה והארץ יהודה הלוי עמיחי מכון התורה והארץ
שאלה: כשרות בגנו: הרב רציתי לדעת עם גנו כשר ושמעתי גם שכל חיה עם קרניים היא כשרה אז אשמח אם תענה לי על שתי השאלות
תשובה: וברכת ד  הגנו יש לו קרניים, אבל אנו יודעים שסימן הקרניים הוא מאד קשה, כיוון שצריך שלשה תנאים לקרניים א. כרוכות, ב. חדוקות ג. הדורות. רק בשלשה תנאים אלו וגם מפריס פרסה ומעלה גרה היו שהקלו. בימינו לא מקילים במינים חדשים שאין להם מסורות בגלל קשיי הזיהוי. על כן אין לאכול את הגנו. אלא א"כ תתקבל מסורת על אכילתו. יהודה הלוי עמיחי מכון התורה והארץ כפר דרום שבי דרום
שאלה: תחושות רעות ומטרידות: רב יש לי בעיה. יש לי מחשבות רעות על המוות ועל העתיד שלי על ההורים שלי. והמחשבות הטורדניות האלה מלחיצות אותי ואני לא רוצה שהמחשבות האלה יהיו בהווה ובעתיד מה אני עושה בשביל שזה לא יתגשם? ואיך לשכוח מזה? אני רוצה להמשיך בחיים שלי כי המחשבות האלה מתחילות לרדוף אותי ואני לא רוצה את זה. נוי.
תשובה: להרבה אנשים יש מחשבות רעות ומפחידות. יש דרכים שונות להתמודד עם הקושי הזה. כמובן, כמו בכל קושי, צריך להתפלל אל ד. אבל, כמו בכל קושי, אנחנו חייבים לעשות בכוחנו כל מאמץ לצאת מהקושי. אציין תחילה גישה של התחמקות והסתלקות מהמחשבות הרעות. תנסי את הדברים הללו ואל תתרגשי אם הם לא יעזרו, הם לא תמיד עוזרים: להרגיע - להגיד לעצמך שזה רק מחשבות ושום דבר רע לא קורה בגלל המחשבות הרעות. להתעלם מהמחשבות - להגיד לעצמך שהמחשבות הללו רק מעצבנות ואת לא רוצה לחשוב אותם. לחמוק מהמחשבות - לקחת את עצמך למחשבות אחרות: להשקיע את הראש בלימודים. לקרוא ספר - לראות סרט או לשחק במשהו משמח. לחשוב על דברים שמחים: אפשר לתכנן את היומולדת הבא שלך - או של חברה טובה שלך. יש דרך התמודדות שונה. במקום לברוח מהמחשבה הרעה - ללכת אתה עד הסוף, עד שתתרגלי אליה ולא תיבהלי ממנה. אחרי שהמחשבה לא מצליחה יותר להבהיל - היא מסתלקת. צריך לחשוב את המחשבה הרעה עד הסוף. לא לברוח ממנה. נניח שאת חושבת שיקרה משהו רע לך או למישהו מהאנשים הקרובים והיקרים לך. במקום לברוח מהמחשבה הזאת. תחשבי אותה. תחשבי שיקרו הדברים הכי נוראיים. תחשבי ותרגישי את כל הקושי והכאב שהמציאות הרעה הזאת תיצור אצלך. תחשבי את כל הפחד כולו עד הסוף. בהרבה מקרים הדרך הזאת משחררת מהפחד. אם הדרכים הללו לא עוזרות - חשוב לפנות לאנשים מבוגרים כדי שיעזרו לך. לשוחח עם מבוגר מבין ורגיש. קרוב משפחה (אמא - אבא - אחות גדולה - דודה טובה.) או מישהו מקצועי (יועצת בבית ספר - עובדת סוציאלית). אני מאחל לך שמחה ואושר
שאלה: טבילת כלים: האם מיכל לאגירת מים שמלא במי גשמים כשר לטבילת כלים? ואם לא, האם יש מקרה שבו אפשר להכין אותו כך שיהיה כשר לטבילה?
תשובה: לך לטבילת כלים צריך מקווה כשר. לשאלתך לא ניתן לענות בבירור בלי לראות הדברים. בד"כ מיכל לאגירת מים הוא כלי, ובכלי אסור לטבול. הרוצים לבנות מקווה כשר צריכים ליצוק בריכה מבטון (לא  רזה ) בגודל המתאים ושהמים לא יחלחלו ממנו - ואז ניתן לטבול שם כלים. ובהצלחה דודלוי לבירור נוסף 098987548
שאלה: חלק בית יוסף חול: לום, אנחנו משפחה ספרדית, נוהגים מזה שנים לרכוש בשר בכשרות מהודרת : "מחפוד", "עטרה", "בדץ בית יוסף" וכדומה. לאחרונה שמעתי שמבחינת כשרות, גם הבשר של הרבנות הראשית : חלק בית יוסף חו"ל, הנו ברמת כשרות לא פחות טובה, והנו כשר לכל הדעות לספרדים (אך אולי לא עומד בכל ההידורים). אשמח לדעת מה דעתכם בנושא?
תשובה: רמת הכשרות של הבשר תלויה בעיקר בראש צוות השוחטים. בשר חלק של הרבנות הראשית הינו חלק ומהדרין.
שאלה: אורח חיים: רציתי לשאול שאלה לגבי אורח חיים שאנחנו אמורים לחיות בו. לאדם הראשון הרי לא הייתה טכנולוגיה טלוויזיה וכו,לא הייתה לו עבודה כמו העבודות הממוצעות היום. רציתי לשאול האם אנחנו לא צריכים לשאוף לחיות כמוהו?לעזוב את הטכנולוגיה,ופשוט לחיות את החיים כפשוטם? להקים אוהל ופשוט לחיות פשוט? אשמח לשמוע את דעתך
תשובה: אתה צודק רק בחצי מדבריך: מצד אחד, צריך לחיות פשוט, מצד שני צריך להתקדם ולקדם את העולם. אדם הראשון נברא במציאות התחלתית, עליו לצאת לדרך ארוכה ולהתקדם בה, עליו להשתמש בכשרונו ולפתח את העולם לטובתו ולטובת העולם (בראשית א ): כז ויברא א-להים את-האדם בצלמו, בצלם א-להים ברא אתו: זכר ונקבה, ברא אתם. כח ויברך אתם, א-להים, ויאמר להם א-להים פרו ורבו ומלאו את-הארץ, וכבשה  ורדו בדגת הים, ובעוף השמים, ובכל-חיה, הרמשת על-הארץ. הקב"ה העניק לאדם כלים כדי שיפתח את עצמו ואת סביבתו (תהילים ח ) ו ותחסרהו מעט, מאלהים  וכבוד והדר תעטרהו. ז תמשילהו, במעשי ידיך  כל, שתה תחת-רגליו. האדם חוטא לשליחותו כאשר הוא משתמש בכשרונו כדי לנצל את העולם. כמו שא-להים לא משתמש בעולם לטובת עצמו אלא דואג לטובת כל הברואים, כך האדם צריך לדאוג לטובת הבריאה כולה ולא רק לעצמו. בכך אתה צודק בקריאה שלך לחיים פשוטים. אדם צריך לצרוך את חלקו ולהתחשב באחרים. זה היה החטא של בוני מגדל בבל - הם חשבו רק על עצמם ומרדו בא-להים. זה חטא ההשתלטות של אחרים וניצולם, מאז האימפריות העתיקות ועד הקפיטליזם המוגזם בימינו.
שאלה: כשרות הרבנות הראשית: לכם, בהמשך לתשובתכם לשאלתי בנוגע לכשרות הרבנות הראשית והרבנות לכשרות ארצית, כפי שכתבתם שמדובר בגושי בשר מיובאים. ראשית, לא הבנתי האם מדובר בשני גופים שונים או שחלק בהשגחת הרבנות הראשית זהה לרבנות לכשרות ארצית. שנית, אם מדובר בשני גופים שונים, אשמח לדעת מהו הגוף הזה הרבנות לכשרות ארצית, ומה מבחינתכם המעמד שלו? האם הכשרות שלהם נכללת במומלצים שלכם (אני נתקל לא מעט במוצרים עם הכיתוב חלק בהשגחת הרבנות לכשרות ארצית )? אביעד
תשובה: הרבנות לכשרות הארצית היא גוף של השייך באופן ישיר לרבנות הראשית והיא הוקמה לפני כמה שנים כדאי לפקח על הכשרות במקומות שאין רבנות מקומית כגון המשולש, וכפרים ערביים וכדומה. ולכן היא כמו כל רבנות מקומית אף שהיא לא פועלת במקום מוגדר אלא בכל הארץ. קרא מהי הרבנות הראשית -
שאלה: צניעות במים וטבילה של גיורת: לפי מה שידוע לי, יש איסור לבת להיכנס למים כאשר יש באיזור בנים(בתוך המים, או שיושבים בחוץ) אפילו אם היא לבושה בצניעות. א. האם זה נכון? ב.אם כן, איך הרב מסביר את העובדה שדיינים צופים בגיורת שטובלת?? אפילו שהיא לבושה בסוג של כותונת. זאת ממש עבירה על צניעות, וחוץ מזה מעמד מביך מאד לגיורת וממש לא מתאים ושייך.
תשובה: א. בת לבושה, אין מניעה שתיכנס למים, בלי להתערב בין הבנים. ב. הדיינים רואים רק את הראש, כי הם עומדים בצד. הם מדברים איתה, היא מקבלת מצוות, וטובלת. זה מעמד מרגש מאד, עם הרבה קדושה באוויר, ואין כל בעיית צניעות. הרב אליקים לבנון www.yelm.co.il
שאלה: קמחים. האם צריך למכור?: יש לי קמח חיטה מלא וקמח שיפון מלא. ללא צורך בניפוי. באריזה שרק לאחר פתיחתה צריכה קירור. האם אפשר למכור אותם לגוי בפסח? אין צורך למכור רק להשאיר בצד? צריך לשרוף?
תשובה: לך הדרך הנכונה והרצויה היא לסיים את זה לפני פסח ואם נשאר אז לשרוף את הנשאר. (זו מצוה ואין בכך איסור  בל תשחית ). במקרים נדירים כמו במפעל או במקום מסחרי ניתן לנעול באיזה מחסן (או במקרר נעול) ולמכור לגוי (וכמובן לתת לגוי מפתח למחסן למקרר) - זו לא דרך לאנשים פרטיים אלא רק למי שמחזיק קמח כזה במטרה למכור אותו ולא הצליח למוכרו לפני פסח וישמח אם הגוי ישלם לו את מחירו אפילו בזול כדי להפטר ממוצר מיותר. אם חלילה משאירים בצד - גם עוברים על איסור תורה חמור וגם צריך לזרוק את הכל מיד אחרי הפסח דוד לוי 098987548
שאלה: אמונה - מותר לשאול   למה?: הרבה פעמים אני מוצאת את עצמי שואלת על כל מיני דברים שהקב"ה עושה לי ולעם ישראל למה. האם זה מותר או שזה פסול וזוהי כפירה?
תשובה: השאלה שלך מקסימה. אין לי מילה אחרת לתאר אותה. היא מגיעה ממקום תמים וטוב של מישהו שרוצה להבין ולא לסתור. ואני אנסה להסביר ולהרחיב קצת הקב"ה נתן לנו את הכוח לחשוב, ולחקור את מה שמסביבנו. אנחנו לא רובוטים צייתניים ללא יכולת חשיבה. ולכן, חקירת האמת ושאילת השאלות היא דבר מצוין. ויותר מזה, היא חלק מההוויה שלנו כבני אדם. יש בנו רצון טבעי שמפעם בנו לחקור ולמצוא ולהרחיב את הידיעות שלנו בכל דבר, כולל על האמונה. אבל!! ויש פה אבל חשוב. השאלה היא מה המקור לכל השאלות, או יותר נכון, מה נקודת המוצא של השואל. אם השאלות מגיעות ממקום שאני חושבת שאני חייבת להשיג תשובות להכל, ואם אני לא אמצא תשובות, או שהתשובות לא ימצאו חן בעיני, אז הרי שיש פה בעיה. כי אז ברגע שאין לי תשובה, או שהתשובה שקיבלתי לא מוצאת חן בעיני, אז אני מגיעה למצב של "שוברים את הכלים". באותו רגע מפסיקים לקיים מצוות, כי הרי זה לא מסתדר לי בשכל. אבל אם השאלות מגיעות ממקום של אמונה. קרי, ממקום שיודע ומבין שאנחנו לא תמיד יכולים להבין הכל, ומגיע מתוך הרגש, שהרי האמונה מתחילה בדיוק במקום בו השכל נגמר, ואנחנו מאמינים בקב"ה לא בגלל הוכחות שכליות כאלו ואחרות, אלא מתוך רגש פנימי ואמיתי, אז השאלות הן מבורכות וטובות. ותמיד נזכור שיש שאלות שעליהן נוכל למצוא תשובה, ואז זה גם יעזור לנו להרחיב את האמונה שלנו ולהעמיק אותה, כי הדברים גם מסתדרים לנו בשכל. אבל, יש מקומות שבהם לא תמיד נמצא תשובות, כי אנחנו בשכל המוגבל שלנו לא יכולים להבין כל דבר. וזה בדיוק המקום של הנסיגה שאנחנו צריכים לעשות, לקחת צעד אחורה ולהבין שלא תמיד אנחנו יודעים הכל, ויש מצוות שניתנו לנו כחוק, שאין לו הסבר הגיוני שנוכל להבין למה אנחנו עושים אותו. ברגעים האלו, כאשר השאלות שלנו מגיעות ממקום של אמונה, אז הרי גם אם לא נמצא תשובה לא תיפגע לנו האמונה, ובאופן מסויים אולי זה ייתן לנו שיעור באמונה, בלזכור שאנחנו מאמינים בקב"ה לא בגלל דברים שכליים, אלא מתוך רגש עמוק ואחר. ואם נרצה לסכם. תשאלי שאלות ואל תתביישי, ובמקומות בהם את חושבת שלא קיבלת תשובות, את יכולה להמשיך ולחקור. אבל תזכרי שיש פעמים, שפשוט לא נוכל למצוא תשובות, כי אנחנו בשכל המוגבל שלנו לא תמיד יכולים להבין את כל המהלכים שהקב"ה עושה בעולמו. ואז, יהיה הזמן לנוח, ולתת לאמונה לתפוס את המקום שלו. בהצלחה סיון sivanlax gmail.com